stanford-oval/wikipedia huggingface dataset:
Yhdysvaltain 2. jalkaväkidivisioona

| 2>  jalkaväkidivisioona |
| --- | --- |
 divisioonan olkapäämerkki
Toiminnassa:  1917 -
Valtio:   Yhdysvallat
Puolustushaarat:  Maavoimat
Aselajit:  Jalkaväki
Osa joukkoa:  Yhdysvaltain 8. armeijaa
Koko:  Divisioona (17 000 miestä)
Tukikohta:  Fort Lewis, Etelä-Korea
Lempinimi:  Indianhead
Motto:  engl. Second to none Voitto tai ei mitään
Marssi:  Warrior March
Sodat ja taistelut:  Ensimmäinen maailmansota Toinen maailmansota Korean sota Irakin sota Afghanistan
Yhdysvaltain 2. jalkaväkidivisioona (engl. 2nd Infantry Division) on Yhdysvaltain armeijan sotatoimiyhtymä. Sen tehtävänä on Etelä-Korean puolustaminen ensivaiheessa mahdolliselta Pohjois-Korean hyökkäykseltä, kunnes lisäjoukot saapuisivat. Divisioonaan kuuluu noin 17 000 sotilasta, joista 10 000 on sijoitettu Etelä-Koreaan muodostaen noin 35 % Yhdysvaltain alueella olevista joukoista.
Muista Yhdysvaltain divisioonista poiketen osa divisioonan joukoista on muodostettu korealaisista, joita kutsutaan lyhenteellä KATUSAt (engl. Korean Augmentation to US Army). Kyseinen ohjelma alkoi jo 1950-luvulla Etelä-Korean silloisen presidentin Syngman Rheen hyväksymänä. Noin 27 000 KATUSAa palveli Yhdysvaltain joukoissa Korean sodan päättyessä. Toukokuussa 2006 noin 1 100 KATUSAa palveli divisioonassa. Lisäksi divisioonaan liitettynä palveli yli 3 000 alankomaalaista sotilasta 1950–1954.
Historia

Divisioona määrättiin ensimmäisen kerran perustettavaksi ensimmäisessä maailmansodassa 21. syyskuuta 1917 osaksi vakinaista armeijaa. Se muodostettiin 26. lokakuuta Bourmontissa Haute Marnessa Ranskassa, jolloin divisioonaan kuuluivat 9. ja 23. jalkaväkirykmenttien muodostama 3. jalkaväkiprikaati, 5. ja 6. merijalkaväkirykmentin sekä 6. konekivääripataljoonan muodostama 4. merijalkaväkiprikaati, kenttätykistöpatteristo sekä huoltojoukkoja. Kahdesti ensimmäisen maailmansodan aikana divisioonankomentajana oli merijalkaväenkenraali ensin prikaatikenraali Charles A. Doyen ja myöhemmin kenraalimajuri John A. Lejeune, mitkä olivat samalla ainoat kerrat Yhdysvaltain historiassa, kun maavoimien divisioonaa johti merijalkaväenupseeri.
Skotlantilaiset ja ranskalaiset veteraanit kouluttivat divisioonaa talven 1917–1918. Vaikka amerikkalaiset eivät Ranskan sotilasjohdon mielestä vielä olleet valmiita rintamalle, Yhdysvaltain siirtoarmeija siirrettiin keväällä 1918 rintamalle pyrittäessä pysäyttämään saksalaisten eteneminen kohti Pariisia. Divisioona sai tulikasteensa Belleau Woodin taistelussa sekä sitä seuranneessa Chateau-Thierryn taisteluissa.
Kenraalimajuri Lejeune vastaanotti 28. heinäkuuta 1918 divisioonankomentajan tehtävät. Divisioona taisteli voittoisissa Soissonsin ja Blanc Montin taisteluissa sekä viimeisenä taistelunaan Meuse-Argonnen hyökkäyksessä, jonka seurauksena saksalaiset menettivät mahdollisuuden sodan voittoon. Aselevon alkaessa 11. marraskuuta 1918 ja divisioonan marssittua Saksaan, jossa se oli miehitystehtävissä aina huhtikuuhun 1919 saakka. Yhtymä palasi Yhdysvaltoihin heinäkuussa ja Lejeune luovutti divisioonankomentajan tehtävät seuraajalleen elokuussa.
Sodan aikana divisioonan riveissä sai surmansa 4 478 miestä, joista maavoimien miehiä 1 964. Lisäksi haavoittui 17 752 (9 782) miestä eli yhteensä tappioina tuli 22 230 (11 746) miestä.
Historia > Maailmansotien välillä

Palattuaan Yhdysvaltoihin divisioona sijoitettiin Fort Sam Houstoniin San Antonioon Texasiin yhtenä kolmesta rauhan ajan palveluksessa olevasta divisioonasta. Divisioona oli asemapaikassaan seuraavat 23 vuotta ollen koeyksikkönä testattaessa uusia taistelumenetelmiä ja kalustoa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2nd Infantry Division (United States)
Käännös suomeksi
Zsolt Beöthy

| Zsolt Beöthy |
| --- | --- |
 Zsolt Beöthy
Henkilötiedot
Syntynyt: 1848
Kuollut: 1922 (73–74 vuotta)
Kansalaisuus:  Unkari
Ammatti:  kirjailija, kriitikko, kirjallisuushistorioitsija ja esteetikko
Kirjailija
Äidinkieli: unkari
Tuotannon kieli: unkari
Aiheesta muualla
Löydä lisää kirjailijoitaKirjallisuuden teemasivulta
Zsolt Beöthy (1848 − 18. huhtikuuta 1922) oli unkarilainen kirjailija, kirjallisuushistorioitsija ja esteetikko. Hän oli vuodesta 1882 estetiikan professori Budapestin yliopistossa. Hän kirjoitti nuoremmalla iällään runoja, novelleja, romaaneja, mutta siirtyi vähitellen yhä enemmän kritiikin, kirjallisuushistorian ja estetiikan alalle.
Beöthyn runsaaseen tuotantoon kuuluu esimerkiksi perusteellisiin tutkimuksiin perustuva, myös oppikirjana käytetty Unkarin kansalliskirjallisuuden historia A magyar nemzeti irodalom történeti ismerte-tése sekä laajasti suunniteltu ja perustavaa laatua oleva tutkimus novellista Unkarin kirjallisuudessa (A szépprözai elbeszélés a magyar iro-dalomban, Budapest 1886 ja 1888, kaksi osaa) ja varsinkin esteettinen tutkimus A tragikum ('Traagisuudesta', Budapest 1885), jota aikoinaan arvostettiin alan ensiluokkaisena teoksena. Hänen ja Ferenc Badicsin toimittamana on myös ilmestynyt arvokas ja laaja, hyvin kuvitettu Unkarin kirjallisuuden historia A magyar irodalom története (2. p. Budapest 1899, kaksi osaa). Beöthyn kriittisistä teoksista on merkittävä Színmüírók és szinészek ('Näytelmänkirjoittajia ja näyttelijöitä', Budapest 1882).
Perusteellisten tietämyksensä, lukeneisuutensa, oppineisuutensa, miellyttävän esitystapansa, hienon ja terävän kynänsä ansiosta Beöthy on niin hyvin kirjailijana ja toimittajana kuin tieteilijänä, yliopistonopettajana ja puhujana vaikuttanut merkittävästi myöhemmän unkarilaisen kirjallisuuden ja taiteen kehitykseen, samalla kun hän on voimakkaasti edistänyt Unkarin kirjallisuushistoriallista ja kaunotieteellistä tutkimusta.
Aiheesta muualla

Kuvia tai muita tiedostoja aiheesta Zsolt Beöthy Wikimedia Commonsissa
Ágnes Szávay

| Ágnes Szávay |
| --- | --- |

Henkilötiedot
Syntynyt: 29. joulukuuta 1988 (ikä 35)
Kansalaisuus:   Unkari
Tennispelaaja
Pituus:  171 cm
Paino:  63 kg
Kätisyys:  oikea
Ammattilaisena:  2004–2013
Palkintorahat:  2 120 121 USD
Kaksinpeli
Paras sijoitus:  13. (14.4.2008)
Turnausvoittoja:  5
Voitot/tappiot:  219–125
Grand Slam -turnauksissa
Australian avoimet:  1. kierros (2008, 2009)
Ranskan avoimet:  4. kierros (2009)
Wimbledon:  4. kierros (2008)
Yhdysvaltain avoimet:  puolivälierät (2007)
Nelinpeli
Paras sijoitus:  22. (24.9.2007)
Turnausvoittoja:  2
Voitot/tappiot:  101–78
Aiheesta muualla
ITF
WTA
Ágnes Szávay (s. 29. joulukuuta 1988 Kiskunhalas) on unkarilainen tennispelaaja. Hän aloitti pelaamisen kuusivuotiaana ja siirtyi ammattilaiseksi vuonna 2004.
Szávay saavutti kaksinpelaajana kansainvälisen rankinglistan 13:nnen (14.4.2008) ja nelinpelaajana 22. sijan (24.9.2007). Hän voitti viisi kaksinpelin WTA-turnausta: Palermossa heinäkuussa 2007, Pekingissä syyskuussa 2007, Budapestissa heinäkuussa 2009, Budapestissa heinäkuussa 2010 ja Prahassa heinäkuussa 2010. Kahden ensimmäisen WTA-voittonsa välillä hän selviytyi Yhdysvaltain avoimissa puolivälieriin voitettuaan 3. kierroksella seitsemänneksi sijoitetun Nadja Petrovan luvuin 6–4, 6–4 sekä 4. kierroksella sijoittamattoman Julia Vakulenkon lukemin 6–4, 7–6(1). Puolivälierissä hän hävisi neljänneksi sijoitetulle Svetlana Kuznetsovalle luvuin 1–6, 4–6.
Neljännelle kierrokselle Szávay ylsi Wimbledonissa 2008. Tuolloin hän hävisi Zheng Jielle luvuin 3–6, 4–6. Neljännelle kierrokselle hän on selviytynyt myös Ranskan avoimissa 2009 voitettuaan kolmannella kierroksella kolmanneksi sijoitetun Venus Williamsin luvuin 6–0, 6–4. Neljännellä kierroksella hän hävisi Dominika Cibulkoválle lukemin 2–6, 4–6.
Szávay valittiin Unkarin vuoden naisurheilijaksi 2007.
Szávay ilmoitti lopettavansa uransa helmikuussa 2013 selkävaivojen vuoksi.
Aiheesta muualla

Ágnes Szávayn kotisivut
Ágnes Szávay WTA:n sivuilla (englanniksi)
Žarkovski

| Žarkovski Жарковский |
| --- | --- |
 Tverin alue Venäjällä, alla taajaman sijainti alueella
 Žarkovski
 Koordinaatit: 55.8472°N, 32.2611°E 
Valtio:  Venäjä
Subjekti:  Tverin alue
Piiri:  Žarkovski
Väkiluku (2009):  4 500
Infobox OKVirheellinen NIMI-arvo: 
Žarkovski (ven. Жарко́вский) on kaupunkimainen taajama Tverin alueella Venäjällä. Se sijaitsee Väinäjoen sivujoen Mežan varrella 324 kilometriä Tveristä lounaaseen. Taajama on Žarkovskin piirin keskus. Siellä on Moskovan ja Riian väliseltä rautatieltä Zemtsyssä haarautuvan sivuradan pääteasema (jatkoyhteys Smolenskiin ei ole käytössä). Asukkaita on 4 500 henkeä (vuonna 2009).
Taajama on syntynyt 1920-luvulla Borkin ja Volnuškin kylien paikalle. Aluksi sen nimenä oli Žarki. Kaupunkimaisen taajaman statuksen se sai vuonna 1950. Nykyään Žarkovskissa on metsäteollisuutta ja meijeri.
Aiheesta muualla

Žarkovski Tverin alue -tietosanakirjassa[vanhentunut linkki] (venäjäksi)
Žarkovskin piirin sivusto (Arkistoitu – Internet Archive) (venäjäksi)
Yksin

| Yksin Joel Hallikainen |
| --- | --- | --- |

Studioalbumin tiedot
 Julkaistu: 1997
 Tyylilaji: iskelmä
 Kesto: 45.21
Joel Hallikaisen muut julkaisut
| Konserttilavalla 1995 | Yksin 1997 | Kun maailma elää 1999 |
Yksin on suomalaisen iskelmälaulaja Joel Hallikaisen neljäs iskelmäalbumi, joka julkaistiin vuonna 1997. Albumia myytiin lähes 30 000 kappaletta.
Albumilta julkaistiin peräti kolme singleä. Ensimmäinen sisälsi kappaleet Hyvää huomenta, Yksin ja Haihtuu päivät, toinen kappaleet Kaikki muuttuu ja Miehen kyyneleet ja kolmas kappaleet Aika pienet siivet ja Soittajan taivas.
Kappaleet

Kaikki muuttuu – 3.48
Miehen kyyneleet – 4.25
Pahvitähti – 3.54
Haihtuu päivät – 3.37
Tähtien taa – 3.57
Soittajan taivas – 3.15
Vain lainaa – 3.45
Hyvää huomenta – 3.48
Aika pienet siivet – 3.39
Oletko nähnyt – 3.36
Liehu vaan – 3.20
Yksin – 4.15
Aiheesta muualla

Albumi Hallikaisen kotisivuilla (Arkistoitu – Internet Archive)
.ph

.ph on Filippiinien vuonna 1990 käyttöön ottama Internet-maatunnus. Tunnusta hallinnoi PH Domain Foundation.
Tunnuksen alidomaineja ovat:
.com.ph, .org.ph, .net.ph, .mil.ph (armeijan käyttöön), .ngo.ph, .i.ph, uni.ph, .edu.ph (opetustarkoituksiin), .gov.ph (hallitus).
Internet-maatunnukset
| --- | --- |
Aktiiviset:   .ac  .ad  .ae  .af  .ag  .ai  .al  .am  .ao  .aq  .ar  .as  .at  .au  .aw  .ax  .az  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .md  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pm  .pn  .pr  .ps  .pt  .pw  .py  .qa  .re  .ro  .ru  .rw  .sa  .sb  .sc  .sd  .se  .sg  .sh  .si  .sk  .sl  .sm  .sn  .sr  .st  .sv  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .yt  .za  .zm  .zw  .рф
Varatut/osoittamattomat:   .eh  .me  .rs  .um 
Varatut/käyttämättömät:   .bv  .gb  .sj  .so 
Poistumassa:   .su 
Poistetut:   .an  .bu  .cs  .dd  .nato  .tp  .yu  .zr 
Katso myös:  Ylätason verkkotunnukset ja Luettelo Internetin maatunnuksista
You Have to Burn the Rope

| You Have to Burn the Rope |
| --- | --- |

Kehittäjä:  Kian Bashiri
Pelimoottori:  Adobe Flash
Julkaistu:  Huhtikuu 2008
Lajityyppi:  Tasohyppely
Pelimuoto:  Yksinpeli
Alusta:  Adobe Flash
Jakelumuoto:  Selainpeli
Vaatimukset:  Flash yhteensopiva Nettiselain, Adobe Flash
Lisää peliartikkeleitaVideopelien teemasivulla
Infobox OK  : 
You Have to Burn the Rope on Kian Bashirin suunnittelema nettiselainpeli.
Pelaaminen

Pelissä pelaajan täytyy ohjata hahmo yhden yksinkertaisen tason läpi. Tason lopussa pelaaja taistelee "Grinning Colossusia" vastaan. Voittaakseen pelin, pelaajan täytyy sytyttää köyden palamaan soihdulla, joka on kiinni kattokruunussa. Kattokruunu tipahtaa "Grinning Colossusin" päälle ja peli on ohi.
Pelin lopputekstien aikana soi kappale "Now You're A Hero", jonka on säveltänyt Henrik Nåmark. Koko peli on yleensä lyhyempi kuin lopputekstien aikana soiva kappale, joka kestää 2:13 minuuttia.
Aiheesta muualla

Official website (Arkistoitu – Internet Archive)
You Have to Burn the Rope Reachgroundissa
Newgrounds
Wikimedia Commonsissa on kuvia tai muita tiedostoja aiheesta .
Zos Kia Cultus (Here and Beyond)

| Zos Kia Cultus (Here and Beyond) Behemoth |
| --- | --- | --- |

Studioalbumin tiedot
 Äänitetty : kesä-syyskuu 2002
 Julkaistu: 2002
 Tuottaja(t): Adam Darski
 Tyylilaji: Blackened death metal   Tekninen death metal
 Kesto: 44.40
 Levy-yhtiö: Avantgarde Music
Behemothin muut julkaisut
| Antichristian Phenomenon 2001 | Zos Kia Cultus (Here and Beyond) 2002 | Conjuration 2003 |
Zos Kia Cultus (Here and Beyond) on puolalaisen metalliyhtye Behemothin vuonna 2002 julkaistu studioalbumi.
Albumi on tyylillisesti jatkoa edelliselle levylle Thelema.6: itämaiset, Nile-tyyliset vaikutteet sekä erittäin nopea ja tekninen death metal yhdistyvät levyllä jättäen black metal -ainekset hieman vähemmälle huomiolle.
Kappalelista

Horns ov Baphomet – 6.34
Modern Ïconoclasts – 4.24
Here And Beyond (Tïtanïc Turn ov Tïme) – 3.25
As Above So Below – 4.59
Blackest ov the Black – 3.41
Hekau 718 – 0.42
The Harlot ov the Saïnts – 2.46
No Sympathy for Fools – 3.48
Zos Kïa CVLTVS – 5.32
Fornïcatus Benefïctus – 0.52
Typhonïan Soul Zodïack – 4.28
Heru Ra Ha: Let There Be Mïght – 3.03
Kokoonpano

Nergal – laulu, sähkö- ja akustinen kitara
Orion – bassokitara, taustalaulu
Inferno – rummut
Havok – sähkökitara, taustalaulu
U.reck – sessiokoskettimet (Lux Occulta)
Arvostelut

Imperiumi: 8/10
Aiheesta muualla

Zos Kia Cultus (Here and Beyond) Discogsissa. (englanniksi)
Albumi Zos Kia Cultus (Here and Beyond) Encyclopaedia Metallum -sivustolla (englanniksi)
2D-grafiikka

| --- | --- |
:  
:  
:  
Vektorigrafiikka: Bittikarttagrafiikka 
Vektorigrafiikalla luotua kuvaa voidaan suurentaa ilman, että kuvasta tulee rakeinen kuten bittikarttakuvasta.
2D-grafiikalla (engl. 2-dimensional) tarkoitetaan kaksiulotteista digitaalista kuvaa tai tekstiä, sekä niiden tuottamiseen tarkoitettua tekniikkaa. 2D-grafiikka sisältää kaksi ulottuvuutta, eli pituuden ja leveyden. Yleisimpiä esimerkkejä 2D-kuvasta ovat tietokoneen kuvaruudulla näkyvä kuva ja paperille tulostettu teksti.
2D-grafiikkaa käytetään yleensä perinteisiin julkaisutapoihin liittyvissä tekniikoissa, kuten tulostamisessa ja piirtämisessä, esimerkiksi kartografiassa, typografiassa, teknisessä piirustuksessa ja mainonnassa. Tunnetuimpia sovelluksia 2D-grafiikan kehityksessä ovat olleet muun muassa PostScript ja X Window System.
3D-grafiikassa kolmiulotteinen kappale projisoidaan kaksiulotteiseksi kuvaksi, jotta se voidaan esittää näyttölaitteeella. Tämä tapahtuu kuvan renderöinnissä.
William Smith

William, Willie, Will tai Bill Smith tarkoittaa seuraavia henkilöitä:
Musiikki

Barkin’ Bill Smith (1928–2000), yhdysvaltalainen blueslaulaja
Bill Smith (s. 1926), yhdysvaltalainen klarinetisti, säveltäjä ja musiikin professori Washingtonin yliopistossa
Bill Smith (s. 1938), kanadalainen muusikko ja kirjailija
William Charles Smith (1881–1971), englantilainen musiikkitieteilijä
William Smith (1603–1645), englantilainen säveltäjä Durhamista
William ”Smitty” Smith (1944–1997), kanadalainen kosketinsoittaja
Willie ”Big Eyes” Smith (1936–2011), yhdysvaltalainen bluesmuusikko
Willie ”The Lion” Smith (1893–1973), yhdysvaltalainen jazzpianisti
Willie Smith (1910–1967), yhdysvaltalainen alttosaksofonisti
Urheilu

Bill Smith (1934–1996/1997), yhdysvaltalainen pokerin pelaaja
Will Smith (1981–2016), yhdysvaltalainen amerikkalaisen jalkapallon pelaaja
Will Smith (s. 2005), yhdysvaltalainen jääkiekkoilija
William Smith (1877–1953), kanadalainen ampuja
William Smith (1886–1937), englantilainen maahockeyn pelaaja
William Smith (1893–1958), eteläafrikkalainen pyöräilijä
William Smith (1904–1955), eteläafrikkalainen nyrkkeilijä ja olympiavoittaja
William Smith (1924–2013), yhdysvaltalainen uimari ja olympiavoittaja
William Smith (1928–2018), yhdysvaltalainen painija ja olympiavoittaja
Willie Smith (1876–1916), skottilainen golfaaja
Willie Smith (1886–1982), englantilainen biljardin pelaaja
Willie Smith (s. 1956), yhdysvaltalainen juoksija ja olympiavoittaja
Politiikka

William Alden Smith (1859–1932), yhdysvaltalainen poliitikko ja senaattori
William Hugh Smith (1826–1899), yhdysvaltalainen poliitikko, Alabaman kuvernööri 1868–1870
William Henry Smith (yhdysvaltalainen poliitikko) (1833–1896), sanomalehtimies ja poliitikko
William Henry Smith (kanadalainen poliitikko) (1826–1890), lakimies ja poliitikko
Näyttelijä

Will Smith (s. 1968), yhdysvaltalainen näyttelijä
William Smith (1933–2021), yhdysvaltalainen näyttelijä
Muita

William Jay Smith (1918–2015), yhdysvaltalainen runoilija
William Smith (1769–1839), englantilainen geologi
William Smith (1790–1847), englantilainen merikapteeni
William Smith (1813–1893), englantilainen kielitieteilijä ja leksikografi
William H. Smith (sotilas) (1847–1877), yhdysvaltalainen sotilas
William Henry Smith (1792–1865), liikemies ja WHSmith-lehtikojuketjun perustaja
William Henry Smith (1825–1891), edellisen poika, liikemies ja poliitikko.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”William Smith”, voi hakea sivunnimihaulla, laajalla sivunnimihaulla tai tekstihaulla.
ABA

ABA voi tarkoittaa:
AB Aerotransport eli ABA, entinen ruotsalainen lentoyhtiö
Amateur Boxing Association (ABA), englantilainen nyrkkeilyjärjestö
American Basketball Association (ABA), entinen yhdysvaltalainen koripalloliiga
American Bandy Association (ABA), yhdysvaltalainen jääpallojärjestö
Australian Basketball Association (ABA), australialainen koripalloliiga
Australian Blue Asbestos (ABA), australialainen kaivosyhtiö
Sovellettu käyttäytymisanalyysi (engl. applied behavior analysis, ABA), psykologian tekniikka
Jarmo R. Lehtinen

Jarmo Rudolf Lehtinen
Jarmo Rudolf Lehtinen (s. 29. toukokuuta 1949 Hämeenkyrö) on suomalainen yritysjohtaja, taloustieteilijä ja tietokirjailija. Hänelle keskeinen kiinnostuksen ja tutkimuksen alue on ollut palveluyritysten johtaminen ja erityisesti asiakastoiminta. Lehtinen on toiminut useiden yritysten hallituksissa sekä kirjoittanut kirjoja asiakkuudesta ja liikkeenjohtamisesta.
Perustutkinnot

Lehtisen vanhemmat olivat metsäteknikko Kalevi Lehtinen ja äiti Anna Elisabeth Lehtinen (o.s. Kuussalo). Jarmo Lehtisellä on kaksi lasta, Ilkka ja Johanna avioliitosta Soile Lehtisen (o.s. Laine) kanssa. Nykyinen aviopuoliso on Sari Heikkola. Lapsuutensa Lehtinen vietti aluksi Tuuloksessa, jossa aloitti kansakoulun jatkaen sitä Keski-Suomessa Lievestuoreella ja Hankasalmella. Jarmo Lehtinen valmistui ylioppilaaksi Hankasalmen yhteislukiosta sekä vaihto-oppilaana Michiganista Jackson High Schoolista. Tuohon aikaan vaihto-oppilastoiminta oli vielä uutta ja YFU (Youth for Understanding) vei ensimmäiset 100 suomalaista vaihto-oppilasta Yhdysvaltoihin, heidän mukana Jarmo Lehtisen.
Yhdysvalloissa Jarmo Lehtinen asui vuosina 1967–1968 ja 1987. Bryssel oli Lehtisen kotikaupunki lähes 18 vuoden ajan, jonka jälkeen hän asunut Espanjassa ja Virossa.
Tampereen yliopistossa  Lehtinen meni taloushallinnolliseen tiedekuntaan ja valmistui taloustieteen maisteriksi vuonna 1973. Taloustieteen maisteritutkinnossa häntä kiinnosti erityisesti markkinointi ja markkinointiin liittyvät aineet sekä henkilöstöhallinto.
Monien työvuosien jälkeen tapahtui paluu yliopistolle ja siirtyminen kauppatieteiden pariin, josta Jarmo Lehtinen valmistui kauppatieteen lisensiaatiksi yrityksen, taloustieteen ja markkinoinnin laitokselta 1982 helmikuussa. Tästä professori Juha Näsin johdolla jatkettiin kauppatieteen tohtorin tutkintoon 1983.
Väitöskirjan aiheena oli palveluorganisaatioiden kehittäminen. Palveluorganisaatiot olivat uusi osa taloustieteitä nimenomaan tutkinnallisessa mielessä. Väitöskirja julkaistiin Weilin & Göösin ekonomia-sarjassa vuonna 1984.
Muut tutkinnot

Jarmo Lehtisen keskeisinä kiinnostuksen kohteina on ilmailuun ja lentämiseen liittyvät asiat. Lentäminen alkoi harrastuksena ja vuonna 1983 hän suoritti ensimmäisen lentolupakirjansa Lentomyynti Oy:ssä Malmin lentokentällä. Seuraava vaihe oli monimoottorikoulutus ja ansiolentäjän koulutus ( CPL commercial pilot license). Yhdysvalloissa ollessaan markkinoinnin professorina Lehtinen suoritti apulaislennonopettajan tutkinnon ja vesilentokelpuutuksen.
Yhdessä tekniikan tohtori Kari Kankkusen kanssa Lehtinen perusti lentoyhtiö Cloudex Oy:n, jonka pohjalta myöhemmin rakentui Airfix Aviation Oy niminen lentoyhtiö. Merkittävät osuudet siirtyivät kuitenkin ulkopuolisille ja johtuen venäläisistä omistajista Yhdysvaltojen pakotteet lopettivat yhtiön kokonaan vuonna 2015-2016.
Erilaisia työtehtäviä

Ensimmäinen vakinainen työpaikka oli Kalajoen kunnan matkailun- ja elinkeinoasioiden tehtävä, jonka Lehtinen aloitti vuonna 1973. Seuraava työpaikka oli myös kunnallisen matkailun parissa Lahden kaupungin matkailutoimiston matkailutoimenjohtaja vuodesta 1975 vuoteen 1980. Tuolloin Lahti oli myös merkittävä hiihtokaupunki ja siellä Lehtinen osallistui vuoden 1978 maailmanmestaruuskilpailujen järjestämiseen.
Erilaisia työtehtäviä > Service Management Group SMG

Vuoden 1980 jälkeen Lehtinen siirtyi yrittäjäksi. Yritystoiminta alkoi yhteistyössä tohtori Richard Normannin kanssa Siar Planning Oy:ssa. Yhteistyössä perustettiin vuonna 1981 Service Management Institute Finland Oy, joka myöhemmin muutti nimensä Service Management Group:ksi.
Tässä tehtävässä Lehtinen rakensi Suomen organisaatiota osana kansainvälistä SMG-ryhmää. Lehtinen oli kansainvälisen SMG-ryhmän johtoryhmän jäsen. Suomalaiseen SMG-ryhmään kuului myös tytäryhtiöitä, joista tunnetuimmat olivat tutkimustoimintaan erikoistunut Quality Systems Oy, jossa Lehtinen toimi hallituksen puheenjohtajana ja jonkin aikaan myös toimitusjohtajana. Quality Systemsissä kehitettiin palveluyrityksiin liittyviä tutkimustuotteita, asiakastyytyväisyyden mittausmenetelmä Opal, jonka avulla selvitettiin asiakkaiden tyytyväisyyttä palvelua tarjoavaan yhtiöön.
Yhteistyökumppanina oli yhdysvaltalainen Walker Research ja myöhemmin Symmetrics Corporation ja professori Lawrence Crosby. Palveluvalmennus Oy oli osa SGM-ryhmää ja se erikoistui kehittämään asiakaspalveluhenkilöstöä.
SMG:n aikana tuotettiin myös julkaisuja, jotka toteutti tytäryhtiö P.S.Systems Oy. Pääosin julkaisuja on kirjoitettu itse tai käännetty muiden SMG ryhmän jäsenten kirjoituksista.
Erilaisia työtehtäviä > Työskentely Suomen Osuuskauppojen keskuskunta SOK:ssa

Konsulttina Lehtinen työskenteli S-ryhmälle 1987 ja myöhemmin kaksi vuotta päätoimisesti vuodesta 1992 vuoteen 1994 SOK Yhtymän kehitysjohtajana. Yhteistyö jatkui vielä tämän jälkeen konsulttina.
Kehitysjohtajan tehtävänä oli S-ryhmän kilpailukyvyn kehittäminen ja valmistautuminen Suomen liittymiseen Euroopan unioniin. Kansainvälisinä tehtävinä vastuualueisiin kuuluivat Baltian maiden ja Venäjän kehityshankkeet. Niiden merkittävä hanke oli asiakasomistajakonseptin jatkokehittäminen yhdeksi keskeiseksi strategiseksi kilpailukeinoksi S-ryhmälle.